Pilotalekuko zina (margolana)

Pilotalekuko zina (frantsesez, Le Serment du jeu de paume) Jacques-Louis Davidek bukatu gabe utzitako margolana da, 1790etik 1794ra bitartean egina.

Frantziako Iraultzako gertaerak goraipatzeko asmoz, Jacques-Louis Davidi eskatu zitzaion koadro bat egin zezan. Alabaina, 1793rako, Frantziako bizitza politikoa aldaturik zegoen, eta margolan honetan agertzen diren zenbaitek protagonismoa galduta zeukaten dagoeneko, edo baten bat traidoretzat hartua ere bazen.

David ahalegindu zen protagonista bakoitza ezagut zedin, aurpegi errealistak taxutuz. Orobat, bildutakoen bozkarioa islatzen du margolanak, ia-ia erabatekoa, salbuespena baita Joseph Martin-Dauch, eskuinetako behealdean dagoena. Ia aho bateko mugimendu horrek erdiko figura (Jean Silvain Bailly) du elkargune. Haren inguruan, herri osoa, batasun nazionala irudikatuz.

 Ikus, gainera 
 Pilotalekuko zina

 Kanpo estekak 

Kategoria:XVIII. mendeko margolanak
Kategoria:Frantziako Iraultza
Kategoria:Jacques-Louis Daviden margolanak
Kategoria:Neoklasizismoko margolanak
Kategoria:Amaitu gabeko margolanak